Pattani (provins)

thumb

Changwat Pattani (norsk provinsen Pattani) er en thailandsk provins på østkysten langt sør i landet, ved Siambukten. Fra nord, med klokken, grenser den mot provinsene Narathiwat, Yala og Songkhla.

Arealet er 1 940,4 km², og folketallet er (2000) beregnet til 596 000. Hovedstaden i provinsen er byen Pattani. Befolkningen er buddhister og flertallet muslimer, og det er en betydelig malay-majoritet som utgjør 88 % av befolkningen. Flertallet av innbyggerne i provinsen er muslimer.

I 2004 blusset det etter en lang fredsperiode opp malayisk, muslimsk separatisme og motstand mot angivelige overgrep og maktmisbruk fra thai-buddhistisk side. 

Geografi og administrativ inndeling
Provinsen ligger ved Siambukten med fjellkjeden Sankalakhiri i sør og sørvest. Fjellområdene har viktig vegetasjon, blant annet de sjeldne artene Bangsoon-palmen (Johnnesteijsmannia altifon) og jerntre (Hopea odorata). Sai Khao i sør på grensen til Songkla har et berømt fossefall, og er nasjonalpark.

Elven Mae Nam pattani renner rett nordover og renner ut i pattani-bukten (Ao Pattani) like utenfor byen Pattani. Her er det lange strender med utbygd turisme.

De tolv distriktene (amphoe) i Pattani-provinsen er:
 (Mueang) Pattani (Malay: Patani)
Khok Pho
Nong Chik
Panare
Mayo
Thung Yang Daeng
 Sai Buri (Malay: Teluban eller Selindung Bayu)
 Mai Kaen
 Yaring (Malay: Jaring')
 Yarang
 Kapho
 Mae Lanthumb
Kommunen Khok Pho er størst i utstrekning, og er også den nest største målt etter befolkning.

Samferdsel og økonomi
Riksvei 42 går gjennom provinsen øst-vest, mens jernbanen Bangkok-Singapore streifer gjennom provinsen i sørvest. Det er flyplass ved Pattani.

Fiske, jordbrukog og skogsdrift er fortsatt viktig, men turismen er også under utvikling. Det er (fra vest mot øst) turistanlegg ved Ratchadapisek Beach, Talo Kapo Beach, Chala Lai Beach, Panare beach, Khae Khae Beach, og Wasukri Beach.

 Referanser 
Thailand: Administrative Division; Provinces and Districts www.citypopulation.de

 Eksterne lenker 


Kategori:Thailands provinser